***İnsan alveri cinayətin xarakteriskası***

***və onunla mübarizə***

 *Məqalənin müəllifi:*

 *Baloğlanov Əhməd Bilal oğlu*

 Şəxsiyyətin azadlığı və ləyaqəti əleyhinə olan cinayətlər qrupuna insan alveri cinayətidə daxildir. Bu cinayətin xarakterik xüsusiyyəti insanların konistitutsion hüquq və azadlıqları əleyhinə olmasıdı. İnsanlıq əleyhinə olan bu cinayətinin qarşısının alınması üçün bir çox tədbirlər görülür. Əsas məqsəd bu cinayətin qarşısını almaqla insanların pozulmuş hüquqların bərpa etmək, yeni insanların insan tacirlərinin əlinə düşməsinin qarşısını almaqdı.

 *Azərbaycan Respublikasında insan alveriylə bağlı ciddi tədbirlər görülür. İnsan alverinin cinayət qanunvericiliyində anlayışı Azərbaycan Respublikasının Cinayət Məcəlləsində verilmişdir***:**

 *İnsan alveri, yəni şəxsin alqı-satqısı və ya ona sahibliklə əlaqədar digər əqdlərin bağlanması, yaxud onun istismar edilməsi məqsədiylə Azərbaycan Respublikasının dövlət sərhəddindən keçirilməsi üçün və ya eyni məqsədlə digər şəxslərə verilməsi üçün cəlb edilməsi, əldə edilməsi, saxlanılması, gizlədilməsi, daşınması, verilməsi və ya edilməsi deməkdir.*

*Bu cinayət eyni əməllə:*

*-İki və ya daha çox şəxs barəsində törədildikdə;*

*-Təkrar törədildikdə;*

*-Yetkinlik yaşına çatmayan şəxslər barəsində törədildikdə;*

*-Aşkar sürətdə hamilə olan qadın barəsində törədildikdə;*

*-Qabaqcadan əlbir olan bir qrup şəxs,mütəşəkkil dəstə vəya cinayətkar birlik tərəfindən törədildikdə;*

*-Təqsirkar şəxs tərəfindən öz qulluq mövqeyindən istifadə etməklə törədildikdə;*

 *-Həyat və sağlamlıq üçün təhlükəli olan zor tətbiq etməklə və ya belə zor tətbiq et*

*mək hədəsi ilə törədildikdə;*

 *-Zərərçəkmiş şəxsə işgəncə verməklə və ya onunla qəddar, qeyri-insani, yaxud onun ləyaqətini alçaldan rəfdar etməklə törədildikdə;*

 *-Hədə-qorxu, zor tətbiq etməklə və ya zor tətbiq etmək hədəsi ilə, habelə qanunvericiliklə müəyyən edilmiş xüsusi hallardan başqa şəxsin azadlığını məhdudlaşdırmaqla müəyyən işin yerinə yetirilməsinə (xidmətin göstərilməsinə) məcbur etməklə törədildikdə;*

 *AR-in 30 sentiyabr 2005-ci il tarixli qanuna əlavəyə əsasən, ”insan alverindən zərərçəkmiş şəxsin istismar olunmasina dair raziliği, həyat tərzi, habelə əxlaqsiz davranişi insan alverində təqsirli bilinən şəxsin cəzasini yüngülləşdirən hal qismində nəzərə alına bilməz”.*

*Cinayətin obyekti*

 İnsanın (*həm yetkinlik yaşına çatan, həm də yetkinlik yaşına çatmayan şəxsin*) şəxsi azadlığıdır. Əlavə obyekti qismində insanın həyatı və sağlamlığı, şərəfi və ləyaqəti və s. ictimai münasibətlər çıxış edir.

*Cinayətin obyektiv cəhəti aşağıdakı əməlləri nəzərdə tutur:*

 *1.Şəxsin alqı-satqısı və ya ona sahibliklə əlaqədar digər əqdlərin bağlanması, yaxud onun istismar edilməsi məqsədi ilə Azərbaycan Respublikasının dövlət sərhədlərindən keçirilməsi üçün və ya eyni məqsədlə digər şəxslərə verilməsi üçün cəlb edilməsi üçün cəlb edilməsi*

*2.Eyni məqsədlərlə şəxsin əldə edilməsi*

*3.Eyni məqsədlərlə şəxsin saxlanılması*

*4.Eyni məqsədlə şəxsin gizlədilməsi*

*5.Eyni məqsədlə şəxsin daşınması*

*6.Eyni məqsədlə şəxsin verilməsi və ya qəbul edilməsi*

*Cinayətin subyekti*

 Cinayətin subyekti 16 yaşına çatmış istənilən anlaqlı fiziki şəxsdir.

*Cinayətin subyektiv cəhəti*

 Cinayət subyektiv cəhətdən bir başa qəsdlə törədilir. İnsan alveri cinayətinin motiv məqsədinə nəzər salsaq,görə bilərik ki, cinayətin motivi aşağdaki əsaslarla törədilir:

*1.Tamah*

*2.intiqam*

*3.Öz şəxsiyyətin başqa şəxslərin fövqündə qoymaqla “ağalıq” etmək hissləri*

*Məqsəd-* şərh olunan cinayətin zəruri elementidir. İnsan alveri cinayəti aşağidaki məqsədlərlə törədilə bilər:

*1.Şəxsin alqi-satqısı və ya ona sahibliklə əlaqədar digər əqdlərin bağlanılması*

*2.Şəxsi istismar edilməsi*

 İnsan alveri cinayətinin adam oğurluğu cinayətindən fərqi məqsədindədi. Adam oğurluğu cinayəti istənilən məqsədlə törədilə bildiyi halda, insan alveri cinayəti yalnız şəxsin alqi-satqısı və ya ona sahibliklə əlaqədar digər əqdlərin bağlanılması, yaxud onun istismar edilməsi məqsədiylə törədilə bilər.

Məcəllədə ağırlaşdırıcı hallar tək-tək sadalanmışdır. Məcəllədə xüsusi olaraq qeyd aparılmışdır ki, “insan istismarı”- məcburi əmək (xidmət), cinsi istismar, köləlik, köləliyə bənzər adətlər və onlardan irəli gələn asılılıq vəziyyəti, insan orqanlarının və toxumalarının qanunsuz çıxarılması, şəxs üzərində qanunsuz bio-tibbi tədqiqatların aparılması, qadının surroqat ana kimi istifadə edilməsi, qanunsuz, o cümlədən cinayətkar fəaliyyətə cəlb etmə başa düşülür.

İnsan alverindən zərərçəkmiş şəxsin istismar olunmasına dair razılığı, həyat tərzi, habelə əxlaqsız davranışı insan alverində təqsirli bilinən şəxsin cəzasını yüngülləşdirən hal qismində nəzərə ala bilmərik. Burda əsas diqqət edəcəyimiz məsələ insanların istismarı, daha doğrusu yaşamaq, azadlıq hüququnun əlindən alınmasıdı.

*İnsan alverinin əsas qurbanları kimdir?*

 80 faizini qadınlar, 50 faizini uşaqlar təşkil edir. Uşaqlar və qadınların alverində əsas məqsəd ya bu insanlar seksual ticarətin qurbanı olur, ya da ağır fiziki əmək və ev işlərində işləməyə məcbur edilirlər.

 *Birləşmiş Ştatların Dövlət Departamentinin insan alverilə bağlı illik hesabatında* dünyanın 10 ölkəsinin bu bəlaya qarşı mübarizə aparmadığı göstərilir. Bu ölkələr Banqladeş, Birma, Kuba, Ekvador, Qvineya, Qayana, Şimali Koreya, Syerra Leone, Sudan və Venesueladır.Dünyada insan alveri qurbanlarının 80 faizini qadınlar, 50 faizini isə uşaqlar təşkil edir. Bu insanlar seksual ticarətin qurbanları olur, ya da ağır fiziki əmək və ev işlərilə məşğul olmağa məcbur edilirlər. Hər il müxətlif ölkələrin sərhədlərindən insan alverinin qurbanı olan 600 mindən 800 minə qədər insan keçir.İnsan alverilə mübarizə standartlarına cavab verməyən ölkələrə Türkiyə, Yunanıstan, Beliz, Dominikan respublikası və Bosniya keçən il insan alverilə mübarizə apara bilməyən ölkələr sırasından çıxarılıblar. Azərbaycanla bağlı hissədə azərbaycan qadınlar, kişilər və uşaqların seksual və fiziki istismar məqsədilə alveri üçün həm mənbə, həm də tranzit ölkədir. Azərbaycan, Rusiya və Mərkəzi Asiya ölkələrindən qadınlar və qızlar seksual istismar məqsədilə Azərbaycan ərazisindən və ölkə ərazisi vasitəsilə Birləşmiş Ərəb Əmirlikləri, Türkiyə və Pakistana aparılırlar. Kişilər muzdlu əməklə məşğul olmaq üçün Türkiyə və Rusiyaya aparılır, oğlanlarsa ölkədə daxilində dilənçilik etməyə məcbur edilirlər. Qadınlar və bəzən yetimxanada olan qızlar seksual istismar məqsədilə ölkənin ucqar yerlərindən paytaxta gətirilirlər. Azərbaycan hökuməti insan alverinin aradan qaldırılması üçün minimum standartlara cavab verməsə də, bunu etmək üçün böyük səy göstərir.Azərbaycanın Cinayət Məcəlləsində insan alverinə görə cəzalandırmanın zorlama, qul əməiyindən istifadə etmə, fahişəliklə məşğul olmağa məcbur edilmək kimi hallar zamanı müşahidə olunduğu göstərilir. Hökumət insan alverilə əlaqədar *23* halda cəza verildiyini göstərir, buna görə *3* ildən *6* ilə qədər həbs cəzası müəyyən edilir.Azərbaycan Respublikasinda bu rüsvayçı ticarətin yayılmasına zəmin yaradan yoxsulluq və Qarabağ münaqişəsindən irəli gələn bəzi nəticələr bu məsələdə rol oynayırlar.

Azərbaycan Respublikasinda insan alverinin genişlənməsində yerli medialarla yanaşı bəzi qərb mediaları bayağı mədəniyyəti yaymaqla rol oynayırlar və nəticədə respublikada mədəni aşınma baş verir. İnsan alveri beynəlxalq faciədir. Bu fenomenin arxasında bəzi nəhəng mafioz dəstələr və ABŞ kimi istilaçı qüvvələr dayanır. Bu mafioz dəstələr və istilaçı dövlətlər pis alver yolu ilə hər il *milyonlarla dollar* gəlir qazanır və milyonlarla ailəni müsibətlə üzləşdirirlər. Bütün bu faktlar və informasiyalar göstərir ki, ABŞ təkcə Azərbaycan Respublikasında zəngin neft və qaz ehtiyatlarını qarət etməklə kifayətlənməyib, həm də Azərbaycan Respublikasının tarixini təhrif etmək, Azərbaycan Respublikasında qərbin bayağı mədəniyyətini geniş yaymaq, insan alveri, tarixi və incəsənət əsərlərini oğulamaq, Əfqanıstandan Qafqaz bölgəsinə o cümlədən Azərbaycan Respublikasına narkotik maddələri gətirib yaymaqda rol oynayır. Buna görə də BMT-nin ağır cinayətlər və narkotik maddələrlə mübarizə komitəsinin icra müdiri *Antoniyo Maria Kasta* ABŞ-la Sionist rejimi dünyada insan alverinin lideri adlandırıb. *XXI əsrdə* quldarlıq başqa bir formada, yəni insan alveri formasında davam etməkdədir. ABŞ və Sionist rejim modern quldarlığın liderləridirlər. Əfqanıstanda insan alveri ilə bağlı aparılan yeni araşdırmaların nəticələri və insan alveri qurbanlarının söylədiyi faktlar əsasında hazırlanıb.Araşdırmalar Əfqanistanın doqquz sərhədyanı vilayətində və Kabil şəhərində aparılıb. Beynəlxalq Təşkilat Əfqanıstanda insan alveri qurbanlarının dəqiq sayını açıqlamayıb. Beynəlxalq Miqrasiya Təşkilatının Kabildəki ofisinin İnsan alveri ilə mübarizə şöbəsi bildirib ki, bu göstərici dəhşətli və kədərlidir.İnsan alveri qurbanlarının real sayı statistika göstəricilərindən də artıqdır. Təşkilat Əfqanıstanda insan alveri ilə bağlı halların qarşısının alınması üçün hazırladığı məruzəni müvafiq beynəlxalq təşkilatlara, o cümlədən ölkənin dövlət strukturlarına, insan haqları ilə bağlı təşkilatlara və hüquq-mühafizə orqanlarına göndərmək niyyətindədir. Beynəlxalq Miqrasiya Təşkilatı Əfqanıstanda insan alveri ilə bağlı faktların kəskin şəkildə artmasının səbəblərini ölkənin uzun illər müharibə şəraitində olması, iqtisadi qeyri-sabitlik, əhalinin yaşayış səviyyəsinin aşağı olması, savadsızlıq, işsizlik kimi amillərlə əlaqələndirib. Ötən il ABŞ Xarici İşlər Nazirliyi tərəfindən hazırlanmış Əfqanıstanda insan alveri ilə bağlı durumu əks etdirən *məruzədə* əfqan qadın, kişi və uşaqlarının hansı yolla, hansı məqsədlə və hansı ölkələrə aparılmasına dair məlumatlar göstərilmişdi. Əfqanıstanda hökm sürən qeyri-sabitlik, işsizlik, yoxsulluq əfqan ailələrini uşaqlarını taleyini düşünmədən, gələcəyini təmin etmək məqsədilə insan alverçilərinə verməyə məcbur edir. Avropa ölkələrinə aparılan uşaqların əksəriyyəti fiziki və cinsi zorakılığa məruz qalır, ağır iş şəraitində ya ölür, ya ömürlük şikəst qalır, yaxud onların bədən üzvləri satılır. Azərbaycan əsasən seksual istismar və məcburi əmək üçün kişi,qadın və uşaq alverinin mənbə və tranzit ölkəsidir. Azərbaycanlı qadınlar Türkiyə və Birləşmiş Ərəb Əmirliklərinə seksual istismar üçün, kişilər isə Rusiyaya məcburi əmək üçün satılır. Kişilər və qadınlar həmçinin İran , Pakistan və Hindistana seksual istismar və məcburi əmək üçün satılır. Azərbaycanlı uşaqları Türkiyəyə seksual istismar məqsədilə və Rusiyaya məcburi əmək üçün satırlar. Ölkə daxilində baş verən insan alveri, həmçinin, qadınların seksual istismar, kişilərin tikinti sənayəsində məcburi əmək və uşaqların dilənçiliyə cəlb edilməsi məqsədilə satıldıqları haqda məlumatlar daxil olmaqdadır. Azərbaycan Özbəkistan, Qırğızıstan və Moldovadan Türkiyə və Birləşmiş Ərəb Əmirliklərinə seksual istismar məqsədilə satılan qurbanlar üçün tranzit ölkəsidir. Azərbaycan hökumətinin insan alveri probleminin aradan qaldırılması üçün göstərdiyi səylər minimal standartlara tam şəkildə uyğun gəlmir, bununla belə, hökümət buna nail olmaq üçün əhəmiyyətli səylər göstməkdədir.

Hökümət 2006-cı ilin oktyabr ayında insan alveri qurbanları üçün sığınacaq açıb onu bütövlüklə maliyələşdirmişdir və hüquq mühafizə orqanlarının əməkdaşları üçün istintaq aparması və insan alveri qurbanlarının müəyyən edilməsi sahəsində ətraflı təlimlər keçirmişdir. Hökümət 2006-cı ildə insan alveri cinayətini törətmiş şəxsləri istintaqa cəlb edərək, onların ittiham və məhkum olunması istiqamətində mühüm addımlar atmışdır. Bununla bərabər hökumət *İnsan Alverinə Qarşı Mübarizə İdarəsini Daxili İşlər Nazirliyinin Mütəşəkkil Cinayətlərə Qarşı Mübarizə İdarəsinin nəzdindən çıxararaq ayrıca yeni bir idarəyə çevirmişdir*. Hökumət insan alveri qurbanları üçün ölkəni bütövlüklə əhatə edən istinad mexanizmini inkişaf etdirərək həyata keçirməli və insan alveri qurbanları üçün ölkə ərazisini əhatə edən qaynar xəttin fəaliyyət göstərməsini təmin etməlidir. Hökümət insan alverinin qarşısını almaq, həmçinin insan alveri cinayətinində əlbir olan dövlət məmurlarının cinayətlərinin istintaqını apararaq, onları təqib və məhkum etmək səylərini artırmalıdır. Azərbaycan Respublikasinda insan alverində əllərinin olması ittihamı ilə nəzarət altına alınandan sonra, bu bəhs fenomenin genişlədirilməsinin səbəbləri bir daha ölkə mediaları və kütləvi informasiyaların diqqət mərkəzində durub. Azərbaycan Respublikasinı ötən *10 ildə* qərbin bayağı mədəniyyətinin bu ölkəyə daxil olması ilə yanaşı müxtəlif ictimai-mədəni problemlərlə o cümələdən insan alveri kimi təhlükəli hadisələrlə üz-üzə dayanıb ki, müxtəlif formalarda, o cümlədən fahişəliyin geniş yayılması və uşaqlarla qadınladan cinsi sui-istifadələrdə özünü büruzə verir. Bu haqda Azərbaycan Respublikasinda rəsmi bir statistika təqdim olunmasa da, bu pis alverə bəzi dövlət məmurlarının qurşanmasının ifşa edilməsi xüsusilə *QİÇS* xəstəliyinə yoluxmuş azəri qadınların Türkiyə və Ərəb Əmirliklərində yaxalanıb Azərbaycan Respublikasi və Naxçıvan Muxtar Respublkiasına deportasiya olunması, biabırçı insan alverinin Azərbaycanın mədəni və ictimai atmosferinə kölgə salmasını göstərir. Əslində insan alveri baxımından, Azərbaycan Respublikasi bu sahədə fəaliyyətlə məşğul olan ölkələrin ön sırasında yer tutur. Bəzi hesabatlara əsasən, hər il milyonlarla uşaq dünyanın *127 ölkəsindən* sayı az olan kişilərlə yanaşı oğurlanaraq qanansuz qruplar tərəfindən xidmətə alınırlar və axırda da *137 məqsəd* ölkədən birində cinsi sui-istifadəyə məruz qalır, yadakı yarıtmaz işlərdə istifadə olunurlar.

 Azərbaycan Respublikasının Cinayət Məcəlləsinə əlavə edilmiş *144.1;144.2 və 316.1-ci* maddələrə görə insan alveriylə məhkum olunan şəxs *istismarı 5 ildən 10 ilədək*azadlıqdan məhrumetmə ilə cəzalandırılır. Artıq bir nəfər qadın bu maddələrlə cinayət məsuliyyətinə cəlb edilib və hazırda istintaq altındadır.Belə düşünmək olardı ki, konkret məsuliyyət nəzərdə tutan qanun qəbul edilibsə, insan ticarətçiləri bir az ehtiyatlı davranmağa başlayacaq, ticarətin qurbanları isə, nəhayət ki, hüquqlarının tapdandığını sübut edə biləcək və yenidən cəmiyyətin bərabərhüquqlu bir üzvünə çevriləcəklər.

Azərbaycan dövləti İnsan Alveri ilə Mübarizə üzrə Milli Fəaliyyət Planı qəbul edildikdən sonra artıq Azərbaycan hökuməti də bu problem barədə açıq danışmağa başlayıb. Daxili İşlər Nazirliyinin rəsmi açıqlamasına görə, 2005-ci ildə insan alveri ilə bağlı *159 cinayət* faktı aşkar edilib. Nəticədə *153 nəfər* məsuliyyətə cəlb edilib. İnsan alveri qurbanlarını qazanc məqsədilə əxlaqsız əməllərə sövq edən 13 mütəşəkkil cinayətkar qrup ifşa olunub. Tədqiqatlar zamanı *231 nəfərin insan alverinin qurbanı olması faktı* aşkarlanıb.

 ATƏT problemin həlli istiqamətində əsas addımlardan biri kimi insan ticarəti qurbanları üçün sığınacaqların açılmasını hesab edir və problemin həllində hökumətlə qeyri-hökumət təşkilatlarının əməkdaşlığını önəmli sayır. Sığınacaqda insan alveri qurbanlarına həkim və psixoloq yardımı göstəriləcək. “Qurbanlar” sığınacaqda *15 gündən 3 ayadək* qala biləcəklər. Əslində “qurbanın” sığınacaqda qalma müddətinin kiçik və ya böyüklüyü onun sağlamlığı, psixoloji durumundan asılı olacaq. Sığınacaq polis tərəfindən xüsusi mühafizə olunacaq, lakin bu zaman onların fəaliyyəti kənardan diqqətçəkici olmayacaq. ATƏT-in tövsiyəsini nəzərə alan Azərbaycan hökuməti qeyri-hökumət təşkilatlarını da bu işə cəlb etmək istəyindədir. QHT-lər də sığınacağa sığınanlarla işləyə biləcəklər. QHT-lər sığınacaqlardakı insan ticarəti qurbanları ilə təmas yaratmaqda, onlara psixoloji yardımların göstərilməsində iştirak etməkdə öz xidmətlərini təklif edirlər. Bu işlə dövlət səviyyəsində məşğul olmaq lazımdır. İnsan ticarətçilərinin torundan xilas olan şəxs dövlətin təşkil etdiyi sığınacaqda özünü tam təhlükəsiz hiss etməli, məhz sığınacaqda onun cəmiyyətə yenidən adaptasiya olunması prosesi aparılmalıdır. Hazırkı ictimai-sosial durumda heç kəs insan ticarəti qurbanına çevrilməkdən sığortalanmayıb. İnsan ticarəti qurbanlarına çevrilənlər əksər hallarda maddi sıxıntı içində olan qadınlardır. Bu vəziyyət onları daim psixoloji gərginlikdə saxlayır. Ona görə də hardasa iş yeri olması xəbərini eşidəndə məsələnin mahiyyətinə varmadan getməyə razılaşırlar.Aldadılaraq ölkədən çıxarılırlar. Zorla fahişəliyə məcbur edilirlər. Bu qadınların ölkəyə qayıtması isə problemə çevrilir. Onlar qayıtdıqları təqdirdə cinayət məsuliyyətinə cəlb edilib-edilməyəcəklərini bilmirlər və ehtiyat edirlər. Belə halda qadınlar çalışır ki, vətənə xarici ölkədə qalma müddətləri guya bitdikləri qisimdə qayıtsınlar. Bu isə çox zaman mümkün olmur. Beləliklə qadınların uzun müddət xarici ölkədə istismara məruz qalmaları davam edir. İnsanların insan ticarətçilərinin qarmağına keçməsinin müəyyən dərəcədə qarşısının alınması üçün ən əvvəl ölkə daxilində işlər görülməlidir. İnsan ticarəti artıq müasir dünyanın qlobal problemləri dairəsinə daxil olub. Belə bir şəraitdə böyük işlərin reallaşdırılması üçün əvvəlcə kiçiklərdən başlamaq lazımdır. Əhalinin maariflənməsində və məlumatlanmasında müəyyən dərəcədə telekanallar rol oynaya bilər. Hazırda ölkə əhalisinin böyük qisminin daha çox telekanalları izlədiyini nəzərə alıb insan ticarəti ilə bağlı xüsusi reklam çarxlarının efirdə nümayişini təşkil etmək, problemə həsr olunmuş verilişlər, telelayihələr hazırlamaq da bizcə, elə böyük zəhmət tələb etmir.İnsan alveri sahəsində *63 fakt* müəyyən edilib, *72 nəfər* həbs olunub. DİN İnsan Alverinə qarşı Mübarizə İdarəsinin məlumatına görə, 2008-ci il ərzində insan alverinin *66 qurbanı* müəyyən edilib. Onların *47 nəfəri* xüsüsi sığınacağa yerləşdirilib, *28 nəfərə* dövlət müavinəti verilib. Onlara müvafiq pulsuz xidmətlər də göstərilib. 2007-ci ildə DİN-in İnsan Alverinə Qarşı Mübarizə İdarəsi insan alverinin *101 qurbanını* aşkar etmişdi. Türkiyə hüquq-mühafizə orqanları tərəfindən fahişəliklə məşğul olan onlarla azərbaycanlı qadının Azərbaycana deportasiya edilməsilə bağlı məlumatlar verilir. Məlumatlarda insan alverinin qurbanları ilə bağlı statistikanın şişirdilməsi birmənalı qarşılanmayıb. Azərbaycan qadınını fahişə kimi dünyaya tanıtdırmaq ölkənin düşmənləri tərəfindən də edilə bilər. Türkiyədə insan alverilə mübarizəyə klassik yanaşma mövcuddur. Klassik yanaşma insan alverinin qurbanı ilə fahişəliyin arasında fərq qoyulmamasıdır. Azərbaycanda bu tendensiya *1990-cı ilin ortalarında* müşahidə edilirdi. Çoх zaman insan alverinin qurbanı fahişə kimi qəbul edilirdi. Qadınların seksual istismara məruz qalmaları, öz gəlirlərinə nəzarət edə bilməmələri, ətrafdan təcrid olunmaları, döyülmələri onların insan alverinin qurbanları olmasına zəmin yaradır.

 *Keçmiş sovet respublikaları* arasında Azərbaycandan olan insan alverinin qurbanları üçlüyə daхil edilib. *Birinci yerdə Ukraynadır*. Türkiyədəki insan alverinin qurbanlarının təqdim edilən rəqəmdən çoх olduğunu güman edilir. Türkiyədə mübarizə tədbirləri fərqli olduğundan say da az göstərilib. ABŞ-ın tədqiqat mərkəzləri Türkiyənin hüquq-mühafizə orqanları ilə əməkdaşlıq edirlər. İstanbulda qlobal təhlükəsizliklə bağlı tədbir keçirilmişdir. Tədbirdə insan alverinin elmi-nəzəri tərəflərinə dair çıхışlar oldu. Türkiyəli mütəхəssislər bu sahədə elmi-nəzəri məsələlərə indi diqqət yetirirlər.

 *Kütləvi İnformasiya Vasitələrində* qadınların insan alverinin qurbanları olduğununu müəyyənləşdirir,bu sahə ilə məşğul olanların əksəriyyətininin insan alverinin qurbanı olmasını sosial-iqtisadi səbəblərlə əlaqələndirir.Ancaq qadınların bu yola düşmələrinin səbəbi müхtəlifdir. Qadınların əksəriyyəti insan alverinin qurbanı olduğunu anlamır. Onlarla dəfələrlə söhbət aparılandan, maarifləndirici məlumatlar veriləndən sonra bunu dərk edir. Dünya qarşısında azərbaycanlı qadınını daim əхlaq çərçivəsindən kənarda göstərmək istəyirlər. İnsan alverinin qurbanının sayının çoхluğuyla ölkənin sosial-iqtisadi cəhətdən zəif olmasını aşılamaq istəyirlər.Bu səbəblər içərisində peşəkarlığın aşağı səviyyədə olması da var. Fahişəliklə məşğul olanı insan alverinin qurbanı ilə eyniləşdirmək qeyri-peşəkarlıqdır. Hər deportasiya olunan qadını insan alverinin qurbanı kimi təqdim etmək olmaz. Həbs olunanlar arasında yalnız cinayətkar qrupların xırda üzvləri yox, həm də qadınların insan alverinin subyektinə çevrilməsində birbaşa rəhbərlik edən şəxslər də var. DİN İnsan Alverinə qarşı Mübarizə 2008-ci avqustuna qədər ölkədə 26 cinayətkar qrupu (*insan alverinə cəlb olunmuşları buradan xaricə təhvil verənlər və onların Azərbaycanın hüdudlarından kənarda qəbul və istismar edən şəbəkə)* ifşa edilib.

 *Bütün dünyada alverin qurbanlarının 75 faizi qadın və uşaqlardır*. Kişilərin daha çoх əməyi istismar olunur. Almaniyada qeyri-qanuni miqrantlarda insan alverinin qurbanlarıdır. Ölkəyə qanunsuz yollarla gətirilib, yaşayır, əmək fəaliyyətilə məşğul olurlar. Məvacibləri nəğd şəklində ödənir.Gün ərzində sərf etdikləri əməyin müqavilində cüzi məvacib alırlar. Nəticə olaraq, əməkləri düzgün qiymətləndirilmir. Əməklərinin qarşılığında az məvacib aldıqlarını bilirlər, lakin yerli dili, adət-ənənəni, qanunvericiliyi bilmədiklərindən susmağa məcbur olurlar. Statistik göstəriclərə əsasən, qanunsuz əmək fəaliyyətilə məşğul olanlar kriminal qrupların təsiri altına tez düşürlər. Qanunvericiliyi bilmədiklərindən hüquq-mühafizə orqanları tərəfindən aşkarlandıqları halda ya həbs ediləcəklərinə, ya da deportasiya olunacaqlarına inanırlar. Almaniyada əvvəllər qanunsuz miqrantlar aşkarlananda hökumətin hesabına vətəninə yola salınırdı. İndi həmin şəхslər öz hesablarına geri qaytarılırlar. Əgər həmin şəхsdə pul yoхdursa, müvəqqəti saхlama məntəqələrinə gətirilirlər. Burada işlə təmin edilirlər. İşləyib хərcini toplayandan sonra geri yola salınırlar. Qanunvericilikdə nəzərdə tutulub ki, qanunsuz miqrasiya fəaliyyəti zamanı əməyi istismar edilibsə, kriminal qruplaşmadan təzminat tələb edə bilər. Çıхış yolunun hüquq-mühafizə orqanlarına, məhkəmələrə müraciət etmək olduğunu bilsələr miqrantlar çalışırlar ki, bütün problemlər danışıqlarla həll olunsun. İnsan alveri ilə məşğul olan vicdansızlar hər il 5-9 milyard ABŞ dolları qazanırlar. Qurbanların 80%-i qadınlardır və bunların arasında 12-18 yaşlı qız uşaqlarıda olur.İnsan alveri qurbanlarına kompensasiyalar veriləcək. Artıq insan alveri qurbanlarına yardım fondu yaradılıb. Hazırda bu fondun maliyyələşməsi məsələləri üzərində iş aparılır.

Son illər görülən işlər naticəsində insan alveri faktlarının aşkarlanmasında xeyli irəliləyiş var. 2005-ci ildə 1 fakt, 2006-cı ildə 27, bu ilin 11 ayı ərzində isə 65 belə cinayət faktı qeydə alınıb. 95 nəfər cinayət məsuliyyətinə cəlb edilib. 2004-dən bu günə kimi 900-ə yaxın insan alveri qurbanı ölkəyə qaytarılıb və reabilitasiya mərkəzinə yerləşdirilib. İnsan alveri qurbanlarının ölkədən çıxarılmasına sərhəd və ya gömrük işcilərinin cəlb edilməsi barədə məlumatlar həqiqətə uyğun deyil. Çünki qurbanlar Azərbaycan hüdudlarını tərk edərkən özləri xaricə işləməyə və ya nigah bağlamağa getdiklərini düşünürlər. Onlar yalnız təyinat məntəqəsinə çatanda insan alverinin qurbanı olduqlarını anlayırlar. Qurbanların 99 faizi isə yaşı 18-40 arası olan qadınlar olur. Onlar əsasən Azərbaycandan Türkiyə, Dubay, Pakistan və Hindistana aparılırlar. Onların Amerikaya aparılması ilə bağlı isə bir fakt qeydə alınıb. Azərbaycana Orta Asiya respublikalarından Rusiya, Ukrayna və Moldovadanqadınların gətirilməsi faktları da az deyil. Azərbaycanda insan alveri faktları, xüsusilə də cinsi istismar ən çox gecə barlarında qeydə alınır. Bir vaxtlar geniş vüsət almış uşaq alverinə gəlincə isə nazir mavini bildirib ki, 2006-2007-ci illərdə belə faktlara rast gəlinməyib. İnsan alveri ilə bağlı Azərbaycanda vəziyyət xeyli yaxşılaşıb. ABŞ-ın insan alverinə dair illik hesabatında Azərbaycan artıq 3-cü dərəcəli ölkələrin siyahısından 2-ci dərəcəli ölkələrin siyahısına keçirilib. Mənbələrdən göründüyü kimi, insan alveri hədsiz dərəcədə genis xarakterli bir cinayətdir. Bu cinayətin qarşısının alınması üçün geniş xarakterli tədbirlər görülür. Gələcəkdə bu cinayətlə mübarizə dahada artacak və qarşısı tamamilə alınacaqdır.